Twee sterf in gru-ongeluk buite PolokwaneFoto: ER24 ŉ Woordvoerder van ER24, Vanessa Jackson, sê ŉ Toyota Tazz en ŉ Mazda Drifter bakkie het reg van voor gebots sowat 20km buite Polokwane. Jackson sê ŉ man en ŉ vrou in die Toyota Tazz is op die toneel dood. Sy sê die ander twee insittende in die Tazz is ernstig beseer. Hulle moes met meganiese toerusting uit die wrak gesny word. Die twee insittendes in die Drifter is lig beseer en is saam met die twee insittendes van die Tazz na ŉ nabygeleë hospitaal geneem vir verdere behandeling. Die oorsaak van die ongeluk word ondersoek.